**Sebastian Ylönen** (s. 3. heinäkuuta 1991 Rouen, Ranska) on ranskalais-suomalainen jääkiekkomaalivahti, joka pelaa Ranskan Ligue Magnusin Jokers de Cergyssa. Hän on pelannut urallaan Ranskan lisäksi myös yhden kauden Suomessa. Ranskan maajoukkueessa Ylönen on pelannut neljät MM-kilpailut.

Ura
---

### Seuraura

Ylönen aloitti jääkiekkoilun 4-vuotiaana. Hän siirtyi lopullisesti maalivahdin pelipaikalle 8-vuotiaana. Ylösen kasvattajaseura on Rouen Hockey Élite 76. Hän siirtyi 16-vuotiaana HC Amiens Sommen B-nuoriin kaudeksi 2007–2008. 17-vuotiaana Ylönen kävi Jokereiden ja Espoo Bluesin junioreiden leireillä, mutta hän ei kuitenkaan saanut pelipaikkaa Suomesta ja jatkoi pelejään Amiensissa. Kaudella 2008–2009 hän debytoi seuran miesten joukkueessa saatuaan tililleen yhden ottelun Ligue Magnusin pudotuspeleissä. Kaudella 2009–2010 Ylönen nousi Amiensin kakkosmaalivahdiksi Ville Koivulalle ja pelasi kuusi runkosarja- ja kaksi Ranskan liigacupin ottelua.

Kaudeksi 2010–2011 Ylönen palasi kasvattajaseuraansa Rouen Hockey Élite 76:een. Hän jäi selkeäksi kakkosmaalivahdiksi Fabrice Lhenrylle ja pelasi kuusi runkosarja-, yhden playoff- ja neljä Ranskan liigacupin ottelua. Ylönen edusti Ranskan liigacupissa myös kolmen ottelun verran Ranskan alle 20-vuotiaiden maajoukkuetta. Hän voitti Rouenissa sekä Ranskan-mestaruuden että Ranskan liigacupin. Ylönen edusti seuraa myös Continental Cupissa, mutta jäi turnauksessa kuitenkin ilman peliaikaa. Hän torjui kauden aikana myös Rouenin U22-joukkueen Ranskan U22-sarjan mestaruuteen. Kaudella 2011–2012 Ylönen jakoi Ligue Magnusin runkosarjassa ja Ranskan liigacupissa varsin tasaisesti Rouenin torjuntavastuun Fabrice Lhenryn kanssa. Pudotuspeleissä hän jäi kuitenkin selkeäksi kakkoseksi ja pelasi neljä ottelua. Ylönen voitti kauden päätteeksi Ranskan-mestaruuden. Hän jäi Continental Cupissa taas ilman peliaikaa, mutta voitti turnauksen Rouenin kanssa. Ylönen pelasi valtaosan kaudestaan vielä myös seuran U22-joukkueessa. Hänellä oli sarjan paras päästettyjen maalien keskiarvo (1.98).

Ylönen jatkoi kaudella 2012–2013 Rouenin selkeänä kakkosmaalivahtina Fabrice Lhenrylle. Hän pelasi 13 runkosarja- ja neljä Ranskan liigacupin ottelua torjuen molemmissa sarjoissa yhden nollapelin. Ylönen voitti kauden päätteeksi sekä Ranskan-mestaruuden että liigacupin. Hän edusti Rouenia taas myös Continental Cupissa, jossa Ylönen jäi jälleen ilman peliaikaa. Hän pelasi ison osan kaudestaan vielä myös seuran U22-joukkueessa, jossa Ylösellä oli sarjan paras PMK (1.80) ja hän torjui Rouenin mestaruuteen.

Kaudeksi 2013–2014 Ylönen siirtyi Ranskan toiseksi korkeimmalle sarjatasolle FFHG Division 1:ssa pelaavan Boxers de Bordeaux'n joukkueeseen. Kaudella 2014–2015 hänellä oli koko paras paras PMK (1.82). Ylönen torjui Bordeaux'n mestaruuteen ja sarjanousuun Ligue Magnusiin. Valmentajat valitsivat hänet kauden päätteeksi FFHG Division 1:n tähdistökentälliseen. Kaudella 2015–2016 Ylönen oli ensimmäisen kerran joukkueensa selkeä ykkösmaalivahti Ligue Magnusissa, jossa hän pelasi 25 runkosarjaottelua torjuen kaksi nollapeliä sekä yhdeksän playout-ottelua torjuen yhden nollapelin. Kaudella 2016–2017 Ylönen torjui Bordeaux'n seuran historian parhaimpaan suoritukseen, kun joukkue eteni välieriin saakka. Hän torjui runkosarjassa kolme ja pudotuspeleissä yhden nollapelin.

Keväällä 2017 Ylönen päätti jättää Bordeaux'n ja hakevansa pelipaikkaa kovatasoisemmasta sarjasta. Kesäkuussa hänen ilmoitettiin siirtyvän viikon mittaiselle try-outille SM-liigajoukkue Rauman Lukkoon. Ylönen sai koejaksonsa päätteeksi kauden 2017–2018 kattavan sopimuksen joukkueeseen. Elokuussa seura lainasi hänet alustavasti kahden viikon mittaisella sopimuksella Mestis-joukkue KeuPa HT:hen. Ylönen vuorotteli alkukauden pääasiassa Lukon kakkosmaalivahtina Lassi Lehtisen kanssa Kaapo Kähkösen takana. Hän pelasi kolmessa SM-liigaottelussa sekä vahvisti KeuPaa yhteensä kuuden Suomen Cupin ja Mestis-ottelun verran, kunnes helmikuussa 2018 Ylönen siirtyi loppukauden sopimuksella Jokipoikien Mestis-joukkueeseen, kun joukkue menetti Timo Niemen loppukaudeksi sairastuvalle.

Kaudeksi 2018–2019 Ylönen palasi Ranskaan ja siirtyi vuoden mittaisella sopimuksella Ligue Magnusin nousijajoukkue Anglet Hormadiin. Ylönen oli ison osan kaudesta loukkaantuneena, mutta Anglet onnistui joka tapauksessa säilyttämään sarjapaikkansa karsintojen kautta. Ylönen siirtyi Angletista seuraavaksi kaudeksi Rapaces de Gapiin. Ylönen edusti Gapia yhden kauden ja siirtyi sitten sarjatulokas Jokers de Cergyyn.

Ylönen oli kaudella 2021–2022 Cergyn avainpelaajia, kun joukkue eteni sarjan välierävaiheeseen asti. Hän teki seuraavaksi kaudeksi joukkueen kanssa jatkosopimuksen.

### Maajoukkueura

Ylönen pelasi alle 18-vuotiaiden I-divisioonan MM-kilpailuissa vuonna 2009, jolloin Ylönen valittiin Ranskan turnauksen parhaaksi pelaajaksi. Alle 20-vuotiaiden II-divisioonan MM-kilpailuihin hän osallistui vuonna 2011, jolloin hän voitti A-lohkon kultaa ja oli nostamassa Ranskaa seuraavaksi vuodeksi I-divisioonaan. Ylöselle oli koko A-lohkon paras torjuntaprosentti (95,2 %) ja päästettyjen maalien keskiarvo (0.67).

Hän pelasi ensimmäisen aikuisten maaottelunsa Euro Ice Hockey Challengessa 18. joulukuuta 2015 Italiaa vastaan. Ylönen torjui Ranskan 3-2-jatkoaikavoittoon päättyneessä ottelussa 20 kertaa. Yhteensä Ylönen on pelannut 27 maaottelua.

Ylönen edusti Ranskaa ensimmäisen kerran MM-kilpailuissa vuonna 2018. Hän lähti turnaukseen joukkueensa kolmosmaalivahtina. Ylönen puki kolmeen otteluun ja pelasi myös noin 32 minuuttia alkulohkon ottelussa Tšekkiä vastaan. Ylönen vaihdettiin ottelussa Ranskan maalinsuulle Ronan Quemenerin tilalle. Hän päästi ottelussa yhden maalin ja torjui 22 kertaa. Hän on edustanut Ranskaa myös MM-kilpailuissa 2019, 2022 ja 2023.

Perhe ja yksityiselämä
----------------------

Ylösen pikkuveli Baptiste on pelannut jääkiekkoa hyökkääjänä ja hän esiintyi ASG Angersin Ligue Magnus -joukkueessa kaudella 2013–2014. Veljesten isä on Suomessa kiekko-oppinsa saanut, entinen Ranskan maajoukkuemaalivahti Petri Ylönen. Heidän äitinsä on ranskalainen.

Sebastian Ylönen puhuu äidinkielenään ranskaa ja hän puhuu omien sanojensa mukaan vähän suomea. Ylönen harrasti lapsena jääkiekon lisäksi myös jalkapalloa, koripalloa ja rugbyä.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2008–2009 | HC Amiens | Ranska | – | – | – | – | – | – | – | – | – | 1 |  |  |  |  | 0 | 9.00 |  |
| 2009–2010 | HC Amiens | Ranska | 6 |  |  |  |  |  |  | 2.37 |  | – | – | – | – | – | – | – | – |
| 2010–2011 | Rouen HE | Ranska | 6 |  |  |  |  |  |  | 2.54 |  | 1 |  |  |  |  |  | 6.28 |  |
| 2011–2012 | Rouen HE II | Ranska II | 1 |  |  |  |  |  |  | 2.78 |  | – | – | – | – | – | – | – | – |
|  | Rouen HE | Ranska | 13 |  |  |  |  |  |  | 3.42 |  | 4 |  |  |  |  |  | 3.75 |  |
| 2012–2013 | Rouen HE II | Ranska II | 1 |  |  |  |  |  |  | 0.00 |  | – | – | – | – | – | – | – | – |
|  | Rouen HE | Ranska | 7 | 5 | 1 | 0 | 374 | 16 | 1 | 2.57 | 89,6 | – | – | – | – | – | – | – | – |
| 2013–2014 | Bordeaux GHC | Ranska I | 24 |  |  |  | 1330 | 63 | 0 | 2.84 |  | 4 |  |  | 233 | 8 | 1 | 2.06 |  |
| 2014–2015 | Bordeaux GHC | Ranska I | 18 |  |  |  | 1054 | 32 | 3 | 1.82 | 67,3 | 8 |  |  | 504 | 21 | 0 | 2.50 | 71,2 | Ykköstähdistö |
| 2015–2016 | Bordeaux GHC | Ranska | 25 | 12 | 2 | 12 | 1458 | 75 | 0 | 3.09 | 89,6 | – | – | – | – | – | – | – | – |
| 2016–2017 | Bordeaux GHC | Ranska | 39 | 26 | 10 | 3 | 2330 | 84 | 3 | 2.16 | 92,1 | 11 | 6 | 5 | 656 | 29 | 1 | 2.65 | 90,6 |
| 2017–2018 | KeuPa HT | Mestis | 4 | 1 | 2 | 0 | 184 | 12 | 0 | 3.00 | 86,0 | – | – | – | – | – | – | – | – |
|  | Lukko | SM-liiga | 3 | 1 | 0 | 1 | 121 | 3 | 0 | 1.48 | 94,7 | – | – | – | – | – | – | – | – |
|  | Jokipojat | Mestis | 6 | 1 | 0 | 0 | 324 | 14 | 0 | 1.40 | 91,4 | 9 | 4 | 4 | 506 | 21 | 0 | 2.33 | 90,0 |
| 2018–2019 | Anglet Hormadi | Ligue Magnus | 21 | 9 | 11 | 0 | 1221 | 57 | 2 | 2,80 | 91,7 | – | – | – | – | – | – | – | – |
| 2019–2020 | Rapaces de Gap | Ligue Magnus | 34 | 13 | 19 | 0 | 1937 | 88 | 1 | 2,73 | 90,1 | – | – | – | – | – | – | – | – |
| 2020–2021 | Jokers de Cergy | Ligue Magnus | 11 | 7 | 4 | 0 | 653 | 29 | 1 | 2,67 | 91,6 | – | – | – | – | – | – | – | – |
| 2021–2022 | Jokers de Cergy | Ligue Magnus | 27 | 16 | 9 | 0 | 1530 | 77 | 2 | 3,02 | 90,5 | 10 | 2 | 0 | 584 | 34 | 0 | 3,49 | 90,4 |
| 2022–2023 | Jokers de Cergy | Ligue Magnus | 28 | 11 | 15 | 0 | 1625 | 103 | 0 | 3,80 | 89,6 | 1 | 0 | 1 | 40 | 6 | 0 | 9,00 | 84,6 |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2009 | U18d1 | 5 | 2 | 3 | 308 | 16 | 0 | 3,12 | 89,2 |
| 2011 | JMMd2 | 3 | 3 | 0 | 180 | 2 | 1 | 0,67 | 95,2 |
| 2018 | MM | 1 | 0 | 1 | 32 | 1 | 0 | 1,86 | 95,7 |
| 2019 | MM | 1 | 0 | 1 | 60 | 7 | 0 | 7,00 | 83,3 |
| 2022 | MM | 3 | 0 | 3 | 175 | 14 | 0 | 4,78 | 87,5 |
| 2023 | MM | 5 | 1 | 4 | 263 | 16 | 0 | 3,64 | 86,7 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Sebastian Ylönen**.
* Sebastian Ylönen The Internet Hockey Databasessa (englanniksi)
* Sebastian Ylönen *Elite Prospects*. Everysport Media Group AB.  (englanniksi)

### Viitteet

1. 1 2 3  Saarela, Anni: Sebastian Ylönen − toisen sukupolven maalivahti *Jatkoaika.com*.  3.8.2015. Jatkoaika r.y. Viitattu 5.6.2017.
2. 1 2 3 4 5 6 7 8  Sebastian Ylönen *Elite Prospects*. Everysport Media Group AB.  (englanniksi)
3. 1 2 3  Sebastian Ylönen profile – Себастиан Ылöнен Профиль *Eurohockey.com*. European Ice Hockey Online AB & eSports.cz s.r.o. Viitattu 16.3.2015. (englanniksi)
4. ↑  Huttunen, Sasha: Jääkiekkolegendan poika Sebastian Ylönen aikoo tehdä historiaa: "Otan riskin" *iltalehti.fi*.  7.5.2017. Alma Media Suomi Oy. Viitattu 5.6.2017.
5. ↑  Maalivahti Sebastian Ylönen Lukon testiin *raumanlukko.fi*.  7.5.2017. Rauman Lukko Oy. Viitattu 5.6.2017.
6. ↑  Ylösen koeaika tuotti sopimuksen Raumalle *Jatkoaika.com*.  17.6.2017. Jatkoaika r.y. Viitattu 17.6.2017.
7. ↑  KeuPan miehistöön lisää vahvistusta – Lukko lähettää viisi pelaajaa Keuruulle *Jatkoaika.com*.  15.8.2017. Jatkoaika r.y. Viitattu 16.8.2017.
8. ↑  Jokipojat pestasi loppukaudeksi ranskalaismaalivahti Sebastian Ylösen! *jokipojat.fi*.  13.2.2018. Mehtimäki Oy.  Arkistoitu 15.2.2018. Viitattu 14.2.2018.
9. ↑  Maalivahtilegendan poika jättää Suomen kaukalot – suuntaa yllättäen Ranskan divariin! *suomikiekko.com*.  26.4.2018. Nordic Sport Media. Viitattu 27.5.2018.
10. ↑  Ranskan maalivahti Sebastian Ylönen tähyää takaisin SM-liigaan: "Tavoittelen pelipaikkaa Ruotsista tai Suomesta" *Yle Urheilu*.  16.5.2019. Yleisradio. Viitattu 16.5.2023.
11. ↑  Transferts : Sebastian Ylönen rejoint Cergy-Pontoise *Le Figaro*.  3.5.2020. Viitattu 16.5.2023. (ranskaksi)
12. ↑  Sebastian Ylönen prolonge à Cergy-Pointoise  15.6.2022. Les Jokers SAS. Viitattu 16.5.2023. (ranskaksi)
13. ↑  EIHC Championships *pointstreak.com*.  18.12.2015. Pointstreak Sports Technologies Inc. Viitattu 27.5.2018.
14. ↑  GAME SUMMARY  13.5.2018. IIHF. Viitattu 27.5.2018. (englanniksi)